মিয়া আব্বাস উদ্দিন মোরেলগঞ্জের ‘মিয়া ফাউন্ডেশনে’র প্রতিষ্ঠাতা চেয়ারম্যান। তার পরিবারের সদস্যদের নামে নিজ এলাকায় ৭টি শিক্ষাপ্রতিষ্ঠান রয়েছে। যার একটি রওশন আরা স্মৃতি মহিলা ডিগ্রি কলেজ। ওই কলেজের অধ্যক্ষ মো. জাহাঙ্গির আল আজাদ বলেন, ১৯৯১ সালের পর থেকে তিনি স্বপরিবারে কানাডায় থাকতে শুরু করেন। তবে তিনি ও তার স্ত্রী প্রায়ই দেশে আসতেন। সব শেষ ২০১৫ সালে দেশে এসেছিলেন। অসুস্থতার কারণে এরপর আর দেশে আসতে পারেননি।